KBS กุมขมับ! งบ Q3/59 ขาดทุนเพิ่มขึ้น 136% หลังปริมาณการขายลดลง
KBS กุมขมับ! งบ Q3/59 ขาดทุนเพิ่มขึ้น 136% มาที่ 209.99 ลบ. จากปีก่อนขาดทุน 88.94 ลบ. หลังปริมาณการขายน้ำตาล-กากน้ำตาล และไฟฟ้าลดลง ขณะที่งวด 9 เดือนขาดทุน 95.65 ลบ. จากปีก่อนมีกำไร 139.64 ลบ.
9 พ.ย. 2559

บริษัท น้ำตาลครบุรี จำกัด (มหาชน) หรือ KBS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีผลขาดทุนสุทธิ 209.99 ล้านบาท หรือมีผลขาดทุนสุทธิ 0.35 บาทต่อหุ้น เพิ่มขึ้น 136% จากช่วงเดียวกันของปีก่อนที่มีผลขาดทุนสุทธิ 88.94 ล้านบาท หรือมีผลขาดทุนสุทธิ 0.15 บาทต่อหุ้น
ทั้งนี้ผลการดำเนินงานขาดทุนเพิ่มขึ้นเนื่องจากปริมาณการขายน้ำตาล-กากน้ำตาลลดลง และปริมาณการขายไฟฟ้าลดลงหลังหยุดขายให้แก่กฟผ.หลังมีการซ่อมแซมเครื่องจักรจากการเกิดอุบัติเหตุท่อเมนไอน้ำแตกเสียหาย
ขณะที่ผลการดำเนินงานช่วง 9 เดือนแรกมีผลขาดทุนสุทธิ 95.65 ล้านบาท หรือ 0.16 บาทต่อหุ้น จากช่วงเดียวกันของปีก่อนที่มีกำไรสุทธิ 139.64 ล้านบาท หรือ 0.23 บาทต่อหุ้น